En (Latin for ) eller kappesky er en horisontal sky som kan oppstå over godt utviklede cumulusskyer, vanligvis cumulus congestus eller cumulonimbus calvus, og får det til å se ut som om cumulusskyen har en «hette», «kappe» eller «sydvest». Disse skyene endrer raskt form. De oppstår ved at kraftig vertikal luftstrøm, gjerne 30-50 km/t, fører fuktig luft raskt oppover, og får luften til å kondensere. Dermed er de vanligvis et tegn på at cumulusskyen er i ferd med å utvikle seg til en fullt utviklet cumulonimbussky (bygesky) pga. de kraftige vertikale bevegelsene i skyen. De tyder således på at intens nedbør, kanskje også torden, er i vente.